open-index/open-wikipedia-markdown huggingface dataset:
Κούλα Μαραγκοπούλου

Η  **Κούλα Μαραγκοπούλου** (Κυπαρισσία, 1910 ή 1913 - Αθήνα, 6 Μαΐου 1997) ήταν Ελληνίδα ζωγράφος του 20ού αιώνα, από τις κυριότερες εκπροσώπους του εξπρεσιονισμού της πρώτης μεταπολεμικής ελληνικής γενιάς εικαστικών καλλιτεχνών.

## Βιογραφία
Η Κούλα Μαραγκοπούλου γεννήθηκε το 1910 ή το 1913 στην Κυπαρισσία της Μεσσηνίας. Σπούδασε στη Σχολή Καλών Τεχνών κοντά στον Παύλο Μαθιόπουλο. Παρακολούθησε επίσης μαθήματα στη σχολή ζωγραφικής των Περικλή Βυζάντιου και Αλέκας Στύλου-Διαμαντοπούλου και κατόπιν (από το 1947 μέχρι το 1950) στο εργαστήριο του Γιώργου Μπουζιάνη. Η μαθητεία δίπλα στον τελευταίο αποδείχτηκε καταλυτική για τη μορφοποίηση της καλλιτεχνικής της ταυτότητας. Ο γνωστός τεχνοκριτικός Άγγελος Προκοπίου έγραψε σχετικά: *η Κούλα Μαραγκοπούλου έμαθε από το δάσκαλό της τα μυστικά του συναισθηματικού παλμού του χρώματος και της γοητείας του αυθορμητισμού*. 

Ανέπτυξε έντονη δημιουργική δραστηριότητα, καρπός της οποίας ήταν ένας πολύ σημαντικός αριθμός ατομικών εκθέσεων, από την πρώτη παρουσίαση της δουλειάς της στην αίθουσα του ξενοδοχείου *Κεντρικόν* το 1953, μέχρι και την τελευταία, το 1992. Το 1959 συμμετείχε στη Μπιενάλε της Αλεξάνδρειας.

Έλαβε μέρος σε πολλές διεθνείς και ομαδικές εκθέσεις στην Ελλάδα (*Ζυγός*, Ελληνοσοβιετικός Σύνδεσμος κ.αλ.) και στο εξωτερικό (Νέα Υόρκη, Κάϊρο, Ρώμη, Τρέντο, Παρίσι, Τύνιδα, Λονδίνο, επίσης σε Ολλανδία, Καναδά, Βέλγιο, Τουρκία, Γιουγκοσλαβία, Ρουμανία και Σοβιετική Ένωση). Το 1960 συμμετείχε στην πρώτη μεταπολεμική έκθεση σύγχρονων καλλιτεχνών από την Ελλάδα που οργανώθηκε στην Κύπρο. Υπήρξε ιδρυτικό μέλος του *Σωματείου Ελληνίδων Καλλιτεχνών* και του Συλλόγου *Οι φίλοι του Μπουζιάνη*.

Η Κούλα Μαραγκοπούλου ήταν παντρεμένη με τον ποιητή Μιχάλη Κατσαρό, με τον οποίο απέκτησε ένα γιο, τον σκηνοθέτη Στάθη Κατσαρό. Πέθανε στις 6 Μαΐου 1997 στην Αθήνα.

## Τεχνοτροπία - θεματογραφία
Η Μαραγκοπούλου ήταν επηρεάστηκε σε μεγάλο βαθμό από το Γιώργο Μπουζιάνη, δημιουργώντας τη δική της εξπρεσιονιστική τεχνοτροπία η οποία συνδύαζε παράλληλα και αφαιρετικά στοιχεία. Ήταν λάτρης του τοπίου, το οποίο απέδιδε με έντονη ιμπρεσιονιστική διάθεση, μετασχηματισμένη από έναν προσωπικό εξπρεσιονισμό. Δημιούργησε έτσι ένα εικαστικό ιδίωμα, το οποίο θεωρείται εμπνευσμένο και σπάνιο. Η ίδια η ζωγράφος έλεγε: *Ο χώρος της ακουαρέλας είναι ο χώρος της άρνησης της φθοράς, γιατί η δημιουργία του πηγάζει άμεσα από την ψυχή του ζωγράφου, ο οποίος βλέπει σε μια στιγμή το αιώνιο*. Η θεματογραφία των έργων της είναι προσωπογραφίες, απεικονίσεις της καθημερινότητας, η νεκρή φύση  και κυρίως το ελληνικό τοπίο.

Έργα της υπάρχουν στην Εθνική Πινακοθήκη (Αθήνα), στη Δημοτική Πινακοθήκη Αθηνών, όπως και σε πολλές Δημοτικές Πινακοθήκες της Ελλάδας. Επίσης, στις συλλογές των τραπεζών Αγροτική, Εθνική, Κτηματική, του Υπουργείου Παιδείας, στην Ελληνική Πρεσβεία στο Λονδίνο και σε πολλές ιδιωτικές συλλογές στην Ελλάδα και στο εξωτερικό. 

## Παραπομπές


Κατηγορία:Έλληνες ζωγράφοι του 20ού αιώνα
Κατηγορία:Ζωγράφοι του Εξπρεσιονισμού
Κατηγορία:Ελληνίδες ζωγράφοι
Ιβάν Μιχαΐλοβιτς Ομπολένσκι

Ο Πρίγκιπας **Ιβάν Μιχαΐλοβιτς [[Ομπολένσκι]]** (), ή **Ιβάν Ομπολένσκι** (1853 – 28 Φεβρουαρίου 1910), ήταν Αντιστράτηγος της Ρωσικής Αυτοκρατορίας.

## Βιογραφικά στοιχεία

Υπηρέτησε ως Γενικός Κυβερνήτης της Φινλανδίας από τις 18 Αυγούστου 1904 έως τις 18 Νοεμβρίου 1905. Ο προκάτοχός του, Νικολάι Ιβάνοβιτς Μπομπρίκοφ, δολοφονήθηκε τον Ιούνιο του 1904.

Ήταν μέλος πριγκιπικής οικογένειας προερχόμενης από τους Ρουρικίδες, της οποίας οι πρόγονοι είχαν διατελέσει κυβερνήτες ενός εκ των Άνω Πριγκιπάτων. Μητέρα του ήταν η -γεννημένη στη Ρουμανία- πριγκίπισσα Μαριοάρα Στούρτζα, κόρη του Αλεξάντρου Στούρτζα. Πατέρας του ήταν ο Πρίγκιπας Μιχαΐλ Αλεξάντροβιτς Ομπολένσκι (1821–1886).

Η θητεία του έλαβε χώρα εν μέσω επαναστατικού αναβρασμού τόσο στη Ρωσία, όσο και στο Μεγάλο Δουκάτο της Φινλανδίας. Η Ρωσική επανάσταση του 1905 είχε ως αποτέλεσμα μία γενική απεργία στη Φινλανδία και την αντικατάσταση της φεουδαρχικής Δίαιτας της Φινλανδίας με το σύγχρονο Κοινοβούλιο της Φινλανδίας.

Σκοτώθηκε από επαναστάτες στην Αγία Πετρούπολη.

## Παραπομπές


## Βιβλιογραφία
* Vsevolod Vladimirov: The Revolution in Finland under Prince John Obolensky σε μετάφραση του Victor E. Marsden (London: Wyman & Sons, Ltd., 1911).

|-

Κατηγορία:Οικογένεια Ομπολένσκι
Κατηγορία:Κυβερνήτες του Μεγάλου Δουκάτου της Φινλανδίας
Βαφοπούλειο Πνευματικό Κέντρο

Το **Βαφοπούλειο Πνευματικό Κέντρο** είναι πολιτιστικός οργανισμός που υπάγεται στη δικαιοδοσία του δήμου Θεσσαλονίκης. Στεγάζεται σε δύο συνεχόμενα κτίρια έξι ορόφων στον ανατολικό τομέα της Θεσσαλονίκης επί της οδού Γ. Βαφοπούλου. Μεταξύ άλλων φιλοξενεί αξιόλογη συλλογή έργων τέχνης.

## Ιστορικό
Το Βαφοπούλειο ιδρύθηκε με πρωτοβουλία του ζεύγους Γεωργίου και Αναστασίας Βαφοπούλου, οι οποίοι το Νοέμβριο του 1979 με κοινοποίηση τους στο δημοτικό συμβούλιο της Θεσσαλονίκης αποφάσισαν να διαθέσουν την περιουσία τους για τη δημιουργία ενός πολιτιστικού κέντρου. Τον Δεκέμβριο του 1982 εγκρίθηκε από το τοπικό δημοτικό συμβούλιο ο εσωτερικός κανονισμός του ιδρύματος. Η κατασκευή των κτιρίων που στεγάζουν τον οργανισμό ξεκίνησε τμηματικά το 1981 (έναρξη εργασιών ανέγερσης του Α' Κτιρίου) και ολοκληρώθηκε τον Ιούνιο του 1989 (εγκαίνια του Β' Κτιρίου).

## Εγκαταστάσεις
Το Βαφοπούλειο Πνευματικό Κέντρο αποτελείται από δύο κτίρια συνολικής έκτασης 4000 τ.μ. και χρησιμοποιείται για διάφορες πνευματικές, καλλιτεχνικές, εκθεσιακές και εικαστικές δραστηριότητες. Διαθέτει θέατρο χωρητικότητας 180 ατόμων, αίθουσα πολιτιστικών εκδηλώσεων που φιλοξενεί μέχρι 150 άτομα, τρεις εκθεσιακούς χώρους καθώς και ισάριθμες βιβλιοθήκες (παιδική δανειστική βιβλιοθήκη, πληροφοριακό τμήμα, αναγνωστήριο και δανειστική βιβλιοθήκη) που διαθέτουν συνολικά 51000 τόμους βιβλίων. Επίσης από το 2012 λειτουργεί στο κέντρο, Κοινωνικό Φροντιστήριο.

## Συλλογή έργων τέχνης
Χάρη στις δωρεές που ακολούθησαν από καλλιτέχνες που παρουσίαζαν διάφορα έργα τους στους χώρους του Βαφοπούλειου δημιουργήθηκε μια αξιόλογη συλλογή έργων τέχνης που είχε ως επακόλουθο τη δημιουργία μόνιμης συλλογής, η οποία συμπεριλαμβάνει διάφορες τάσεις της σύγχρονης εικαστικής τέχνης. Η συλλογή περιλαμβάνει μεταξύ άλλων έργα των Γουναρόπουλου, Χαλεπά, Ανδρέου, Ζογλοπίτη, Τέτση, Λούστα, Μπότσογλου και άλλων.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Κτίρια και κατασκευές στη Θεσσαλονίκη
Σύρος (αποσαφήνιση)

Η ονομασία **Σύρος** μπορεί να αναφέρεται στα παρακάτω:

; Ως γεωγραφικό όνομα
* Σύρος - νησί των Κυκλάδων
* Δήμος Σύρου - Ερμούπολης
* Δήμος Άνω Σύρου
* Άνω Σύρος (Οικισμός)

; Ως όνομα πλοίου
* Σύρος Ι (Ημιολία) - πλοίο του Ελληνικού Πολεμικού Ναυτικού
* Σύρος ΙΙ (Ρυμουλκό) - πλοίο του Ελληνικού Πολεμικού Ναυτικού
* Σύρος ΙΙΙ (ναρκαλιευτικό) - πλοίο του Ελληνικού Πολεμικού Ναυτικού
* Σύρος IV (αρματαγωγό) - πλοίο του Ελληνικού Πολεμικού Ναυτικού

; Ως επίθετο
* Σύρος (κάτοικος Συρίας) - αυτός που κατοικεί ή που κατάγεται από τη Συρία (βλέπε Σύροι σχετικά)
Τήνος (αποσαφήνιση)

Η ονομασία **Τήνος** μπορεί να αναφέρεται στα παρακάτω:

; Γεωγραφία
* Τήνος - νησί των Κυκλάδων.
* Τήνος (πόλη) - πρωτεύουσα και μεγαλύτερη πόλη του παραπάνω νησιού.
* Δήμος Τήνου
* Δήμος Τήνου (πρόγραμμα Καποδίστριας)
* Δημοτική ενότητα Τήνου - μία από τις τρεις δημοτικές ενότητες του Δήμου Τήνου.

; Πλοία
* Τήνος (ναρκαλιευτικό) -  πλοίο του Ελληνικού Πολεμικού Ναυτικού.
Αλευρού Λακωνίας

Η **Αλευρού** είναι ορεινό χωριό του νομού Λακωνίας, που βρίσκεται 23 χλμ. βόρεια της Σπάρτης (23ο χλμ. επαρχιακής οδού Σπάρτης - Μεγαλόπολης), στη βορειοανατολική πλευρά του Ταϋγέτου, σε υψόμετρο 602 μέτρα.

## Γενικά και ιστορικά στοιχεία
Η Αλευρού (Τοπική Κοινότητα Αλευρούς - Δημοτική Ενότητα Πελλάνας), ανήκει στον Δήμο Σπάρτης της Περιφερειακής Ενότητας Λακωνίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Αλευρού ανήκε στο Τοπικό Διαμέρισμα Αλευρούς, του πρώην Δήμου Πελλάνας του Νομού Λακωνίας. Μόνιμοι κάτοικοι 54 άτομα που ασχολούνται κυρίως με τη γεωργία. Κύριο προϊόν παραγωγής είναι το ελαιόλαδο. Η τοπική κοινότητα Αλευρούς είναι χαρακτηρισμένη ως αγροτικός ορεινός οικισμός, με έκταση 5,675 χμ² (2021). 

Από τον οικισμό καταγόταν ο αγωνιστής της Ελληνικής Επανάστασης, Αντώνιος Αναγνωστόπουλος. Κατά το β΄ μισό του 19ου αιώνα εγκαταστάθηκαν στην Αλευρού χτίστες από την περιοχή των Καλαβρύτων.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)  

## Εξωτερικοί σύνδεσμοι
*Αλευρού Λακωνίας, ανακτήθηκε 01/09/2015.
*Το χωριό Αλευρού, ανακτήθηκε 03/10/2015

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Οικογένεια Τσουδερού

Η **οικογένεια Τσουδερού** είναι παλαιά οικογένεια της Κρήτης από τον Ασώματο Αγίου Βασιλείου Ρεθύμνης και κλάδος των Καλλέργηδων. Τα μέλη της διακρίθηκαν στους επαναστατικούς αγώνες για την απελευθέρωση της Κρήτης καθώς και στην πολιτική με σπουδαιότερο τον Εμμανουήλ Τσουδερό που διετέλεσε πρωθυπουργός της Ελλάδας. Γενάρχης της οικογένειας Τσουδερού ήταν ο Εμμανουήλ Καλλέργης το 1735, της μεγάλης οικογενείας των Καλλεργών, που έλαβε πρώτος το επίθετο του Τσουδερού, κατά την εφηβική του ηλικία, όταν τυχαία αναφλέγη (τσουδίστηκε κατά την Κρητική διάλεκτο) η κόμης του, όταν εμαθήτευε στην μονή Πρέβελη.

## Μέλη

* Γεώργιος Καλέργης
**Εμμανουήλ Τσουδερός, γενάρχης των Τσουδερών και γιος του Γεωργίου
*** Μελχισεδέκ Τσουδερός, ιερομόναχος, αγωνιστής της ελληνικής επανάστασης και γιος του Εμμανουήλ
*** Γεώργιος Τσουδερός, στρατηγός της ελληνικής επανάστασης και γιος του Εμμανουήλ
**** Εμμανουήλ Τσουδερός, αγωνιστής και γιος του Γεωργίου
**** Ιωάννης Τσουδερός, αγωνιστής και γιος του Γεωργίου
***** Μιχαήλ Τσουδερός, πολιτικός, οπλαρχηγός και γιος του Ιωάννη
**** Αναγνώστης Τσουδερός, ταγματάρχης του ελληνικού στρατού και γιος του Γεωργίου
***** Γεώργιος Τσουδερός, αγωνιστής και γιος του Αναγνώστη
***** Ιωάννης Τσουδερός, γιατρός, βουλευτής της Κρητικής Πολιτείας και γιος του Αναγνώστη
****** Γεώργιος Τσουδερός, ιατρός, βουλευτής και γιος του Ιωάννη
******* Ιωάννης Γ. Τσουδερός, ιατρός και γιος του Γεωργίου
****** Εμμανουήλ Τσουδερός, οικονομολόγος, πρωθυπουργός και γιος του Ιωάννη
******* Ιωάννης Ε. Τσουδερός, βουλευτής, υφυπουργός και γιος του Εμμανουήλ
******* Αθηνά Τσουδερού, πρόεδρος της Χριστιανικής Οργάνωσης Νεανίδων, σύζυγος Αθανάσιου Αθανασίου και κόρη του Εμμανουήλ
******* Βιργινία Τσουδερού, βουλευτής, υφυπουργός, σύζυγος Γιώργου Γόντικα και κόρη του Εμμανουήλ
****** Ευθύβουλος Τσουδερός, δικηγόρος και γιος του Ιωάννη
******* Ανδρέας E. Τσουδερός, δικηγόρος, γενικός γραμματέας υπουργείου Δικαιοσύνης, πρόεδρος ΕΡΤ, πρόεδρος Οργανισμού Ανασυγκρότησης Επιχειρήσεων, γενικός γραμματέας Δικηγορικού Συλλόγου Αθηνών, μέλος του Ανώτατου Πειθαρχικού Συμβουλίου και του Ειδικού Δικαστηρίου Αγωγών Κακοδικίας, μέλος Δ.Σ της Γενικής Τράπεζας, νομικός σύμβουλος του Πανεπιστημίου Κρήτης, πρόεδρος Παγκρητίου Ενώσεως
****** Μιχαήλ Τσουδερός
****** Θηρεσία Τσουδερού, σύζυγος δικηγόρου Ρεθύμνης Στυλιανού Κωστογιάννη 
*** Ιάκωβος Τσουδερός, αγωνιστής της ελληνικής επανάστασης και γιος του Εμμανουήλ
*** Ιωάννης Τσουδερός, αγωνιστής της ελληνικής επανάστασης και γιος του Εμμανουήλ
*** Νικόλαος Τσουδερός, αγωνιστής της ελληνικής επανάστασης και γιος του Εμμανουήλ

## Παραπομπές
Οκτάγραμμα

Στη γεωμετρία, το **οκτάγραμμα** είναι ένα αστεροειδές πολύγωνο οκτώ κορυφών.

Η λέξη οκτάγραμμα συνδυάζει το αριθμητικό πρόθεμα *οκτώ-* με το επίθεμα *-γραμμή*.

## Γεωμετρία
Το κανονικό οκτάγραμμα, επισημαίνεται με το σύμβολο Schläfli {8/3}, που σημαίνει αστεροειδές με οκτώ πλευρές, οι οποίες συνδέονται σε κάθε τρίτο σημείο.
:

## Ως σχεδόν-περικομμένο τετράγωνο
Βαθύτερες αποκοπές τετραγώνων μπορεί να παραγάγουν ισογώνιες ενδιάμεσες μορφές αστεροειδών πολυγώνων με κορυφές που ισαπέχουν μεταξύ τους και δύο μήκη πλευρών. Ένα περικομμένο τετράγωνο είναι οκτάγωνο, t{4}={8}, και ένα σχεδόν-περικομμένο τετράγωνο, ανεστραμμένο ως {4/3}, είναι ένα οκτάγραμμα, t{4/3}={8/3}

Το ομοιόμορφο αστεροειδές πολύεδρο, το αστερώδες περικομμένο εξάεδρο, t'{4,3}=t{4/3,3} έχει έδρες οκταγράμματα που κατασκευάζονται από κύβο με τον εξής τρόπο:

## Παραλλαγές
[μικρογραφία|δεξιά|200px|Η [πυξίδα των οκτώ σημείων μπορεί να θεωρηθεί ως οκταγωνικό αστέρι με τέσσερα βασικά και τέσσερα δευτερεύοντα σημεία]]
[μικρογραφία|δεξιά|200px|Η παλιά σημαία της [Χιλής περιείχε ένα οκταγωνικό άστρο (Dih4) με σβησμένες τις ακμές]]
Όλες οι παραλλαγές έχουν μικρότερη διεδρική συμμετρία, Dih4:


Μπορεί να ρυθμιστεί παραλλαγή έτσι ώστε τρεις ακμές να διασταυρώνονται σε ένα μόνο σημείο, όπως στο σύμβολο της λετονικής θεότητας *Auseklis* (που σημαίνει: *φωσφορούχος*):
:120px


Στο Κοράνιο βρίσκουμε το σύμβολο *rubʿ al-ḥizb* (που σημαίνει: *ένα τεταρτημόριο του μέρους*), το οποίο είναι η Unicode γλυφίδα:
:۞ &nbsp;(U+06DE)

## Ενώσεις αστεροειδούς πολυγώνου
Υπάρχουν δύο κανονικά οκταγραμμικά αστεροειδή σχήματα (ενώσεις) της μορφής {8/k}, το πρώτο είναι κατασκευασμένο ως δύο τετράγωνα {8/2}=2{4}, και το δεύτερο ως τέσσερα εκφυλισμένα δίγωνα, {8/4}=4{2}. Υπάρχουν και άλλες ισογώνιες και ισότοξες ενώσεις, συμπεριλαμβανομένων των ορθογώνιων και των ρομβοειδών μορφών.

## Αστεροειδές οκτάγωνο

Ένα **αστεροειδές οκτάγωνο** μπορεί να θεωρηθεί ως κοίλο εξαδεκάγωνο, με εσωτερική διασταυρούμενη γεωμετρία που διαγράφεται. Μπορεί επίσης να αποσυντίθεται με ακτινικές γραμμές.

## Εξωτερικοί σύνδεσμοι
*
* Διαδραστική εφαρμογή για το οκτάγραμμα στο Geogebra.
* Οκτάγραμμα {8/3} στο PolytopeWiki.

## Δείτε επίσης
* Οκτάγωνο

## Παραπομπές


Κατηγορία:Πολύγωνα
Αντιαρματικό ρουκετοβόλο

[thumb|250px|Εκτοξευτήρας και ρουκέτα [RPG 7.]]
Το **αντιαρματικό ρουκετοβόλο** είναι αντιαρματικό όπλο που στηρίζεται στον ώμο και το οποίο εκτοξεύει ρουκέτες με εκρηκτική κεφαλή. Συχνά αναφέρεται με τα αρχικά **RPG**. Οι κεφαλές συνδέονται με μία ρουκέτα και σταθεροποιούνται κατά τη διάρκεια της πτήσης με πτερύγια. Κάποιο τύποι μπορούν να χρησιμοποιηθούν αρκετές φορές ενώ άλλοι είναι μίας χρήσης. Πέρα από τη χρήση του ως αντιαρματικό όπλο, έχει χρησιμοποιηθεί και ως αντιαεροπορική άμυνα για μικρές μονάδες και εναντίον οχυρώσεων.

Το ακρωνύμιο RPG προέρχεται από το ρωσικό  РПГ ή ручной противотанковый гранатомёт (ρουτσνόι προτιβοτανκονβι γρανατομετ), το οποίο σημαίνει «εκτοξευτήρας αντιαρματικών χειροβομβίδων που κρατιέται στα χέρια» και ήταν το όνομα που δόθηκε στα πρώτα ρωσικά μοντέλα. Ο αγγλικός όρος «rocket-propelled grenade» (χειροβομβίδα προωθούμενη από ρουκέτα ή αυτοπροωθούμενη βομβίδα) είναι αντακρώνυμο.

Τα πρώτα μοντέλα αντιαρματικών ρουκετοβόλων εμφανίστηκαν στον Β΄ΠΠ, με μοντέλα όπως το αμερικανικό Μπαζούκα, το βρετανικό Piat και τα γερμανικά Panzerschreck και Panzerfaust. Σήμερα τα αντιαρματικά ρουκετοβόλα, και ιδίως τα ρωσικά RPG 7, είναι ιδιαίτερα δημοφιλή στον ανταρτοπόλεμο και γενικά στον ανορθόδοξο πόλεμο. Έχουν χρησιμοποιηθεί στον πόλεμο του Βιετνάμ και στην σοβιετική εισβολή στο Αφγανιστάν μεταξύ άλλων.

## Παραπομπές


κατηγορία:Αντιαρματικά όπλα
Παύλος (έξαρχος)

Ο **Παύλος** ήταν βυζαντινός αξιωματούχος, πατρίκιος, διοικητής του Θέματος Σικελίας, και Έξαρχος Ραβένας από το 723 έως το 727. Σύμφωνα με τον Τζον Τζούλιους Νόριτς (John Julius Norwich), το πρόσωπο που παραδοσιακά αναγνωρίζεται ως ο πρώτος δόγης της Βενετίας, ο Πάολο Λούτσιο Αναφέστο, ήταν στην πραγματικότητα ο Έξαρχος Παύλος. Επιπλέον το ίδιο πρόσωπο είναι και ο διάδοχος του Αναφέστο, Μαρτσέλλο Τεγκαλλιάνο, μιας και υπάρχουν αμφιβολίες για τη γνησιότητα του εν λόγω δόγη, καθώς έφερε την ίδια ονομασία, στα ιταλικά, με τον τίτλο του Παύλου που ήταν "magister militum".

Το 717 στάλθηκε στη Σικελία να καταστείλει την εξέγερση των Σέργιου και Ονομάγουλου. Στο 727, στο Εξαρχάτο της Ραβέννας ξεσηκώθηκαν κατά της αυτοκρατορικής επιβολής λόγω της εικονομαχίας από τον αυτοκράτορα Λέων Γ΄ (717-741). Ο στρατός της Ραβένας και του Δουκάτου της Πενταπόλεως στασίασαν, καταγγέλλοντας τόσο τον Έξαρχο Παύλο όσο και τον αυτοκράτορα Λέων Γ ', και ανέτρεψαν όσους αξιωματικούς παρέμεναν πιστοί. Ο Παύλος συγκέντρωσε τις δυνάμεις που του απέμειναν πιστές και προσπάθησε να αποκαταστήσει την τάξη, αλλά σκοτώθηκε. Ο στρατός συζήτησε την εκλογή δικό του αυτοκράτορα και ξεκίνησε να βαδίσει στην Κωνσταντινούπολη, αλλά όταν ζήτησαν τη συμβουλή του Πάπα Γρηγορίου Β΄, αυτός τους αποθάρρυνε.

## Παραπομπές


## Πηγές
*
*

Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Κυβερνήτες του Θέματος Σικελίας
Κατηγορία:Βυζαντινοί νεκροί σε μάχη
Δωδεκάγραμμα

Το **δωδεκάγραμμα** είναι ένα αστεροειδές πολύγωνο που έχει δώδεκα κορυφές. Υπάρχει μόνο μία κανονική μορφή του, η οποία συμβολίζεται ως \{12/5\}. Το κανονικό δωδεκάγραμμα έχει την ίδια διάταξη κορυφών με το κανονικό δωδεκάγωνο, το οποίο μπορεί να θεωρηθεί ως \{12/1\}.

Η λέξη δωδεκάγραμμα συνδυάζει το αριθμητικό πρόθεμα *δώδεκα-* με το επίθεμα *-γραμμή*.

## Ισογώνιες παραλλαγές
Το κανονικό δωδεκάγραμμα μπορεί να θεωρηθεί ως ένα σχεδόν περικομμένο εξάγωνο, t{6/5}={12/5}. Άλλες ισογώνιες παραλλαγές με κορυφές που ισαπέχουν μπορούν να κατασκευαστούν με δύο μήκη πλευρών.

## Δωδεκαγράμματα ως ενώσεις
Υπάρχουν τέσσερα κανονικά δωδεκαγράμματα που είναι αστεροειδή σχήματα, {12/2}=2{6}, {12/3}=3{4}, {12/4}=4{3} και {12/6}=6{2}. Το πρώτο είναι μια ένωση δύο εξαγώνων, το δεύτερο είναι μια ένωση τριών τετραγώνων, το τρίτο είναι μια ένωση τεσσάρων τριγώνων και το τελευταίο είναι μια ένωση έξι διγώνων.

## Πλήρες γράφημα
Το πλήρες γράφημα *K*12 παράγεται επιβάλλοντας όλα τα δωδεκάγωνα και τα δωδεκάγραμμα το ένα πάνω στο άλλο, συμπεριλαμβανομένου και του εκφυλισμένου «ένωση έξι διγώνων» (ευθύγραμμα τμήματα), {12/6}:
:120px

## Κανονικά δωδεκαγράμματα στα πολύεδρα
Τα δωδεκαγράμματα μπορούν επίσης να ενσωματωθούν σε ομοιόμορφα πολύεδρα. Παρακάτω είναι τα τρία πρισματικά ομοιόμορφα πολύεδρα που περιέχουν κανονικά δωδεκαγράμματα.


Image:Prism 12-5.png|Δωδεκαγραμμικό πρίσμα
Image:Antiprism 12-5.png|Δωδεκαγραμμικό αντιπρίσμα
Image:Antiprism 12-7.png|Δωδεκαγραμμικό σταυρωτό-αντιπρίσμα


## Εξωτερικοί σύνδεσμοι

* 
* Δωδεκάγραμμα στο PolytopeWiki.
* Διαδραστική εφαρμογή για το δωδεκάγραμμα στο Geogebra.

## Δείτε επίσης
* Δωδεκάγωνο

## Παραπομπές


Κατηγορία:Πολύγωνα
Δεκάγραμμα

Στη γεωμετρία, το **δεκάγραμμα** είναι ένα αστεροειδές πολύγωνο που έχει δέκα πλευρές. Υπάρχει μόνο ένα κανονικό δεκάγραμμα, που περιέχει τις κορυφές ενός κανονικού δεκαγώνου, αλλά συνδέεται σε κάθε τρίτο σημείο. Επισημαίνεται με το σύμβολο Schläfli {10/3}.

Η λέξη δεκάγραμμα συνδυάζει το αριθμητικό πρόθεμα *δέκα-* με το επίθεμα *-γραμμή*.

## Κανονικό δεκάγραμμα
Για ένα κανονικό δεκάγραμμα με μήκος ακμής την μονάδα, οι αναλογίες των σημείων διέλευσης σε κάθε ακμή είναι όπως φαίνεται παρακάτω:
:350px

## Σχετικά σχήματα
Ένα κανονικό δεκάγραμμα είναι ένα δεκάπλευρο πολύγραμμα, που επισημαίνεται με το σύμβολο Schläfli {10/n}, και περιέχει τις κορυφές ενός κανονικού δεκαγώνου. Μόνο ένα από τα πολυγράμματα αυτά, το {10/3}, έχει τη μορφή κανονικού αστεροειδούς πολυγώνου, αλλά υπάρχουν ακόμα τρία πολυγράμματα δέκα κορυφών, τα οποία μπορούν να ερμηνευθούν ως κανονικές ενώσεις:
* {10/5} είναι μια ένωση από πέντε εκφυλισμένα δίγωνα 5{2}
* {10/4} είναι μια ένωση από δύο πενταγράμματα 2{5/2}
* {10/2} είναι μια ένωση από δύο πεντάγωνα 2{5}.

Με βαθύτερες περικοπές του κανονικού πενταγώνου και του πενταγράμμου μπορεί να παραχθούν ενδιάμεσες μορφές αστεροειδών πολυγώνων με δέκα ισαπέχουσες κορυφές και δύο μήκη ακμών που παραμένουν ισογώνιες (ανά δύο οι κορυφές μπορούν να μετατραπούν η μία στην άλλη με τη συμμετρία του σχήματος).

## Εφαρμογές
Τα δεκαγράμματα έχουν χρησιμοποιηθεί ως ένα από τα διακοσμητικά μοτίβα στις πλάκες *girih* της ισλαμικής αρχιτεκτονικής.
:160px

## Εξωτερικοί σύνδεσμοι

* 
* Δεκάγραμμα στο PolytopeWiki.
* Διαδραστική εφαρμογή για το δεκάγραμμα στο Geogebra.

## Δείτε επίσης
* Δεκάγωνο

## Παραπομπές


Κατηγορία:Πολύγωνα
Ιωάννης Γ΄ Ριζοκόπος

Ο **Ιωάννης Γ΄ ο Ριζοκόπος** ήταν βυζαντινός αξιωματούχος, πατρίκιος και Έξαρχος Ραβένας από το 710 έως το 711. Ο Ιωάννης διορίστηκε έξαρχος σε μία εποχή που υπήρχε αναταραχή στο εξαρχάτο και στάσεις. Αποβιβάστηκε στην Νάπολη με πιστά σε αυτόν στρατεύματα, όπου συνάντησε τον Πάπα Κωνσταντίνο όπου ανταποκρίθηκε σε μια αυτοκρατορική κλήτευση στην Κωνσταντινούπολη. Ο Ιωάννης στη συνέχεια προχώρησε προς τη Ραβέννα μέσω Ρώμης, όπου «έκοψε τον λαιμό" σε αρκετούς ανώτερους παπικούς αξιωματούχους, σύμφωνα με το "Liber Pontificalis". Ο Ρίτσαρντς εξηγεί αυτή τη βίαιη πράξη σαν μια προσπάθεια να λεηλατήσουν το παπική θησαυροφυλάκιο.

Ο Ιωάννης συνέχισε προς την Ραβένα, όπου πέθανε λίγο μετά, αν και οι λεπτομέρειες του θανάτου του δεν έχουν καταγραφεί. Το "Liber Pontificalis" λέει ότι στη πέθανε στην Ραβέννα από ατιμωτικό θάνατο έπειτα από την κρίση του Θεού για τις αποτρόπαιες πράξεις του. Είτε ο θάνατός του οφείλεται σε ασθένεια ή κάποια εξέγερση από τους κατοίκους της Ραβέννα είναι αδύνατο να καθοριστεί, αλλά το τελευταίο είναι πιο πιθανό, δεδομένης της μετέπειτα αποστολής εκστρατείας τιμωρίας. Οι στρατηγός της Σικελίας, Θεόδωρος, τοποθετήθηκε επικεφαλής του Εξαρχάτου, φυλάκισε και εκτέλεσε τους ηγέτες της εξέγερσης, όπως ο Αρχιεπίσκοπος Φέλιξ, ο οποίος απελάθηκε στη Κωνσταντινούπολη, τυφλώθηκε και εξορίστηκε στην Κριμαία.

## Παραπομπές


Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Βυζαντινοί του 8ου αιώνα
Μανουέλ ντα Κόστα

Ο **Μανουέλ Μαρουάν ντα Κόστα Τριντάντε Σενουσί** (αγγλικά: *Manuel Marouane da Costa Trindade Senoussi*, 6 Μαΐου 1986) (γνωστός, περισσότερο, ως **Μανουέλ ντα Κόστα**) είναι Γαλλο-Πορτογαλο-Μαροκινός ποδοσφαιριστής που αγωνίζεται στη Σούπερ Λιγκ Τουρκίας για την Μπασάκσεχιρ, ως κεντρικός αμυντικός.

Ο Ντα Κόστα, μεταξύ άλλων, έχει αγωνιστεί στη Νάνσυ, στην PSV, στη Φιορεντίνα, στη Σαμπντόρια, στη Γουέστ Χαμ στη Λοκομοτίβ Μόσχας κ.λπ., ενώ πριν αγωνιστεί με την Εθνική του Μαρόκου, είχε αγωνιστεί και με τα χρώματα της Εθνικής Πορτογαλίας στις μικρότερες ηλικίες.

## Εξωτερικοί σύνδεσμοι

* 
* Manuel da Costa French League stats  
* whufc.com profile
* www.psvweb.nl profile 

Κατηγορία:Μαροκινοί ποδοσφαιριστές
Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΑΣ Νανσί-Λωρραίνη
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Λοκομοτίβ Μόσχας
Κατηγορία:Ποδοσφαιριστές ΚΝ Νασιονάλ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ιστανμπούλ Μπασάκσεχιρ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στην Τουρκία
Κατηγορία:Γάλλοι μαροκινής καταγωγής
Κατηγορία:Ξένοι ποδοσφαιριστές στην Ολλανδία
Κατηγορία:Μαροκινοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ποδοσφαιριστές ΣΚ Μπέβερεν
Βαγγέλης Πλατέλλας

Ο **Βαγγέλης Πλατέλλας** (Αθήνα, 1 Δεκεμβρίου 1988) είναι Έλληνας ποδοσφαιριστής, ο οποίος αγωνίζεται ως μεσοεπιθετικός για τον Αιολικό.

## Καριέρα
### Σε συλλογικό επίπεδο
Τα πρώτα του ποδοσφαιρικά βήματα τα έκανε στην ομάδα της γενέτειρας του Ανταγόρας Κω. Την επαγγελματική του καριέρα ξεκίνησε στην Καλλιθέα το 2005, όπου παρέμεινε επί μία εξαετία, ως το 2011. Στη συνέχεια αγωνίστηκε δύο χρόνια στην Ξάνθη, με την οποία έγινε ευρύτερα γνωστός.

Την περίοδο 2013-14 συμφώνησε με ΑΕΚ και την πρώτη του χρονιά είχε 28 συμμετοχές και 16 τέρματα στο πρωτάθλημα, ενώ την επόμενη (2014-15) σε 26 συμμετοχές σκόραρε 7 φορές. Τον Ιανουάριο του 2015 ανανέωσε το συμβόλαιό του μέχρι το 2018, όμως τον Δεκέμβριο του 2016 αποχώρησε ως ελεύθερος και μερικές ημέρες αργότερα ανακοινώθηκε η απόκτησή του από τον Ατρόμητο Αθηνών. Τον Σεπτέμβριο του 2017 συμφώνησε ως ελεύθερος με τον Άρη Θεσσαλονίκης. Το καλοκαίρι του ίδιου έτους, με εισήγηση του Πάκο Ερρέρα ο Πλατέλλας αποχώρησε από τον Άρη και συμφώνησε με τον Ο.Φ.Η..

Την σεζόν 2019-20, αγωνίστηκε στην Νεφτσί Μπακού στο Αζερμπαϊτζάν ενώ ακολούθησε η ΑΕΛ (σεζόν 2020-2021).

Από τον Ιανουάριο μέχρι τον Ιούλιο του 2021, αγωνίστηκε στον Ιωνικό Νίκαιας ενώ το καλοκαίρι το 2021, υπέγραψε συμβόλαιο με την Ξάνθη, επιστρέφοντας στην ομάδα ύστερα από οκτώ χρόνια.

### Στις εθνικές ομάδες
Τον Σεπτέμβριο του 2015 κλήθηκε για πρώτη φορά στην εθνική Ανδρών, για τους δύο αγώνες με τη Φινλανδία και τη Ρουμανία για τα προκριματικά του Euro 2016, χωρίς όμως να αγωνιστεί.

## Τίτλοι - Διακρίσεις
### Συλλογικοί
;ΑΕΚ
* Κύπελλο Ελλάδας: 2015-16

### Ατομικοί
Την περίοδο 2009-10 αναδείχθηκε ως ο καλύτερος νέος ποδοσφαιριστής στη Β' Εθνική.

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Νεφτσί Μπακού ΠΦΚ
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ιωνικού Νίκαιας
Ιωάννης Ε. Τσουδερός

Ο **Ιωάννης Τσουδερός** (1923 - 21 Μαρτίου 1997) ήταν Έλληνας πολιτικός.

## Βιογραφικά στοιχεία
Γεννήθηκε στο Ηράκλειο Κρήτης και ήταν γιος του Εμμανουήλ Τσουδερού, οικονομολόγου, πρωθυπουργού και γόνου παλαιάς οικογένειας πολιτικών της Κρήτης. Αδερφή του ήταν η Βιργινία Τσουδερού. Σπούδασε οικονομικά και κοινωνιολογία στις ΗΠΑ και συμμετείχε ως αλεξιπτωτιστής σε πολεμικές επιχειρήσεις στην Ελλάδα κατά τον Β΄ Παγκόσμιο Πόλεμο με τον αμερικανικό στρατό. Κατά τη διάρκεια αυτών τραυματίστηκε ενώ για την συνολική του δράση τιμήθηκε πολλάκις. Εργάστηκε ως καθηγητής σε πανεπιστήμια στις ΗΠΑ και το 1959 εγκαταστάθηκε στην Ελλάδα. 

Ακολούθησε πολιτική σταδιοδρομία εκλεγόμενος βουλευτής Ρεθύμνου με την Ένωση Κέντρου. Το 1965 αποχώρησε από την Ένωση Κέντρου στηρίζοντας τις λεγόμενες κυβερνήσεις αποστατών. Στις εκλογές του 1974 συμμετείχε στο ψηφοδέλτιο επικρατείας της Νέας Δημοκρατίας, με το οποίο και εξελέγη βουλευτής μετά την παραίτηση του Μιχαήλ Στασινόπουλου προκειμένου ο τελευταίος να αναλάβει προσωρινά την προεδρία της Δημοκρατίας. Είχε διατελέσει αναπληρωτής υπουργός συντονισμού στην κυβέρνηση Στέφανου Στεφανόπουλου. 

Ήταν παντρεμένος με την Μαργαρίτα Παρασκευοπούλου και είχαν αποκτήσει τρία παιδιά. Απεβίωσε στις 21 Μαρτίου 1997 σε ηλικία 74 ετών και κηδεύτηκε στις 24 Μαρτίου, από το Πρώτο Νεκροταφείο Αθηνών.

## Αναφορές


Κατηγορία:Βουλευτές Ρεθύμνου
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Ιωαννης
Πολύκλειτος Ρέγκος

Ο **Πολύκλειτος Ρέγκος** (Νάξος, 1903 - Θεσσαλονίκη, 1984) ήταν Έλληνας ζωγράφος και χαράκτης του 20ού αιώνα.
## Βιογραφία
Γεννήθηκε το 1903 στη Νάξο και το 1913 εγκαταστάθηκε οικογενειακώς στη Θεσσαλονίκη. Σπούδασε την περίοδο 1920-1926 στη Σχολή Καλών Τεχνών δίπλα στον Νικόλαο Λύτρα ενώ από μετά το γάμο του το 1930, συνέχισε τις σπουδές του για μια πενταετία στο Παρίσι όπου μαθήτευσε στην Ακαδημία Grande Chaumiere, στο Λούβρο αλλά και στο εργαστήριο χαρακτικής του Δημητρίου Γαλάνη. Επίσης επισκέφτηκε μουσεία διάφορων χωρών μελετώντας από κοντά έργα σπουδαίων ζωγράφων. Μετά από την επιστροφή του στην Ελλάδα εγκαταστάθηκε μόνιμα στη Θεσσαλονίκη όπου έζησε μέχρι το θάνατο του στις 3 Νοεμβρίου 1984.

## Έργο & εκθεσιακή δραστηριότητα
Το 1926, χρονιά που αποφοίτησε από την ΑΣΚΤ, εξέθεσε για πρώτη φορά έργα του κατά την *Έκθεση των Τεσσάρων* στην Αθήνα μαζί με τους Σπύρο Βασιλείου, Αντώνη Πολυκανδριώτη και Σπύρο Κόκκινο. Το 1934 εξέδωσε στο Παρίσι λεύκωμα με 21 ξυλογραφίες εμπνευσμένες από το Άγιο Όρος, το οποίο προλόγισε ο Κάρολος Ντηλ. Πραγματοποίησε δεκάδες ατομικές και ομαδικές εκθέσεις εντός και εκτός συνόρων (ΗΠΑ, Γιουγκοσλαβία, Γαλλία, Ιταλία, Πολωνία, Αυστρία, Αργεντινή κλπ) και απέσπασε αρκετές διακρίσεις όπως το χρυσό μετάλλιο για την Ελλάδα στο *Ετήσιο Σαλόνι Χαρακτικής* της Ανκόνας το 1966. Το έργο του περιλαμβάνει εικόνες της καθημερινότητας, τοπιογραφίες, απεικόνιση νεκρής φύσης αλλά και έργα εμπνευσμένα από μυθολογικά, ιστορικά και θρησκευτικά θέματα. Στο έργο του χαρακτηρίζεται από ένα προσωπικό ύφος που συνδυάζει τις επιρροές από τη μαθητεία του, τα έργα της πρώιμης αναγέννησης, τη βυζαντινή τέχνη και τα σύγχρονα του ρεύματα. 

Ο Ρέγκος διακρίθηκε και σε άλλους τομείς καθώς ήταν αρθρογράφος σε περιοδικά τέχνης, ραδιοφωνικός παραγωγός, αγιογράφος, εικονογράφος λογοτεχνικών περιοδικών, μέλος διαφόρων κριτικών επιτροπών και καθηγητής σχεδίου στο ΑΠΘ από το 1951 έως το 1969.

Έργα του βρίσκονται σε διάφορα μουσεία, οργανισμούς και συλλογές της Ελλάδας και του εξωτερικού ( Εθνική Πινακοθήκη της Ελλάδας, Δημοτική Πινακοθήκη Θεσσαλονίκης, Πολεμικό Μουσείο Θεσσαλονίκης, Δημοτική Πινακοθήκη Ρόδου, Boston City Hall, κλπ ).

## Βιβλιογραφία (βιβλία που έγραψαν άλλοι για εκείνον και το Έργο του)
*Κωνσταντίνος Ρέγκος, Αυτοβιογραφική αναφορά στον ζωγράφο Πολύκλειτο Ρέγκο, Θεσσαλονίκη, IANOS, 2015
*Κωνσταντίνος Ρέγκος - Κατερίνα Περπινιώτη Αγκαζίρ, Πολύκλειτος Ρέγκος 1903-1984. Ο βίος και το έργο του. Χειρόγραφες σελίδες αυτοβιογραφίας, Θεσσαλονίκη, IANOS, 2016
*Επιμέλεια: Κωνσταντίνος Ρέγκος, Η Θεσσαλονίκη του Πολύκλειτου Ρέγκου 1912 - 2012, Κατάλογος Έκθεσης, Θεσσαλονίκη, IANOS, 2022

## Παραπομπές


Κατηγορία:Έλληνες ζωγράφοι του 20ού αιώνα
Κατηγορία:Έλληνες χαράκτες
Κατηγορία:Έλληνες αγιογράφοι
Ζαν-Μισέλ Μαιρ

Ο **Ζαν-Μισέλ Φιλίπ Μαιρ**, γεννημένος στις 3 Νοεμβρίου 1961 στο Νανσί της Μερτ-ε-Μοζέλ, είναι Γάλλος δημοσιογράφος, ο οποίος εργάζεται στον γραπτό τύπο και την τηλεόραση. Συμμετέχει στην εκπομπή *[[Touche pas à mon poste]]*, την οποία παρουσιάζει ο Σιρίλ Ανουνά στο D8.

## Βιογραφία
Καταγόμενος από την Μερτ-ε-Μοζέλ, ο Ζαν-Μισέλ Μαιρ ξεκίνησε την δημοσιογραφική του σταδιοδρομία από την εφημερίδα *[[France-Soir]]*, όπου εργάστηκε ως δικαστικός χρονογράφος, αρχικά, και στην συνέχεια ως πολιτικός δημοσιογράφος και ως πολεμικός ανταποκριτής. Στην συνέχεια, εντάχθηκε στην συντακτική ομάδα της *[[Le Figaro|Figaro]]*, όπου ήταν υπεύθυνος, για διάστημα δέκα ετών, του τομέα ραδιοφώνου/τηλεόρασης.

Χρονικογράφος, συμμετείχε στην εκπομπή *[[Telle est ma télé]]* στο TPS Star, καθώς και στο *[[Touche pas à mon poste !]]*, εκπομπή την οποία παρουσιάζει ο Σιρίλ Ανουνά.

Το 2008, ήταν μέλος της κριτικής επιτροπής των *[[Globe de Cristal (πολιτισμός)|Globes de Cristal]]*.

Το 2014, ήταν μέλος της κριτικής επιτροπής του *[[Miss Prestige National]]*, διαγωνισμού ομορφιάς τον οποίο διοργάνωσε η Ζενεβιέβ ντε Φοντεναί.

Τον Απρίλιο του 2014, εντάχθηκε στο δυναμικό του Virgin Radio, συνεργαζόμενος με την Ενορά Μαλαγκρέ ως συμπαρουσιαστής στην εκπομπή *[[Enora le soir]]* από τις 21h έως τις 23h .

## Βιβλιογραφία
* *La Vie dans les palaces parisiens* avec les photographies de Gilles André et de Carlos Sardi, éditions La Sirène, 1995 ISBN 978-2840452065
* *Le Bébé illustré de A à Z* avec Constance Gournay et les illustrations de Monsieur B, éditions La Source, 1997 (rééd. 1999, 2004) ISBN 978-2884610254

## Παραπομπές


Κατηγορία:Γάλλοι δημοσιογράφοι
Κατηγορία:Συνεργάτες της Figaro
Κατηγορία:Δικαστικοί χρονογράφοι
Κατηγορία:Γάλλοι τηλεπαρουσιαστές
Κατηγορία:Γάλλοι ραδιοπαρουσιαστές
Κατηγορία:Ραδιοφωνικοί παραγωγοί Virgin Radio
Κατηγορία:Συνεργάτες του D8
Σιδηροδρομικός Σταθμός Πύργου

Ο **Σιδηροδρομικός Σταθμός Πύργου** είναι σιδηροδρομικός σταθμός στον Πύργο Ηλείας. Ο σταθμός άνοιξε το 1882 και έκλεισε για τα περισσότερα τρένα το 2010. Προς το παρόν, εξυπηρετείται από τα θεματικά τρένα προς το Κατάκολο και την Ολυμπία.

## Yπηρεσίες

Πυργου
Πυργου
Πυργου
Δημήτριος Τσιριμώκος

Ο **Δημήτριος Τσιριμώκος** ήταν Έλληνας πολιτικός.

## Βιογραφικά στοιχεία

Ήταν γιος του Ιωάννη Τσιριμώκου. Εξελέγη πρώτη φορά βουλευτής Φθιώτιδας στις εκλογές του 1865 και επανεξελέγη σε αυτές του 1869, του 1872, του 1873 και του 1874. 

Γιος του ήταν ο Ιωάννης Δ. Τσιριμώκος, δικηγόρος και βουλευτής. 

## Αναφορές


Κατηγορία:Βουλευτές Φθιώτιδας
Κατηγορία:Οικογένεια Τσιριμώκου
Νικόλαος Τσικλητήρας

Ο **Νικόλαος Τσικλητήρας** (1813 - 1895) ήταν Έλληνας πολιτικός.

## Βιογραφικά στοιχεία

Ήταν γιος του Νικόλαου Τζικλητήρα, δασκάλου και μέλους της Φιλικής Εταιρείας. Έζησε μερικά χρόνια στις ΗΠΑ και με την κήρυξη της επανάστασης του 1821 εγκαταστάθηκε με την οικογένειά του στην Ελλάδα. Διετέλεσε πρόξενος της Γαλλίας στην Πύλο και ασχολήθηκε με την πολιτική εκλεγόμενος για πρώτη φορά βουλευτής Πυλίας στις εκλογές του 1861. Επανεξελέγη σε αυτές του 1868, του 1872 και του 1874. 

Ήταν παντρεμένος με την Αννέτα Μισυρλή, μέλους γνωστής μεσσηνιακής οικογένειας, και είχαν αποκτήσει επτά παιδιά μεταξύ των οποίων τον Διονύσιο, φαρμακοποιό, και τον Ηρακλή, γιατρό, δήμαρχο και πατέρα του Κωνσταντίνου Τσικλητήρα, Ολυμπιονίκη και άλτη, και του Σταύρου Τσικλητήρα, βουλευτή.

## Αναφορές


Κατηγορία:Βουλευτές Πυλίας
Επίλεκτη κατηγορία ΣΤΟΚ

Η **Επίλεκτη Κατηγορία ΣΤΟΚ** είναι το τέταρτο επίπεδο στο Σύστημα ποδοσφαιρικών πρωταθλημάτων ανδρών Κύπρου. Διοργανώνεται από την Συνομοσπονδία Τοπικών Ομοσπονδιών Κύπρου (ΣΤΟΚ) σε συνεργασία με την Κυπριακή Ομοσπονδία Ποδοσφαίρου (ΚΟΠ) και οι ομάδες που αγωνίζονται σε αυτή την κατηγορία εντάσσονται στο μητρώο μελών της ΚΟΠ όπως ισχύει και για τις ομάδες που αγωνίζονται στις υπόλοιπες παγκύπριες κατηγορίες που διοργανώνει η ΚΟΠ. Ιδρύθηκε το 2015. Κάθε σεζόν οι κορυφαίες ομάδες της επίλεκτης προβιβάζονται και συμμετέχουν στο πρωτάθλημα της Γ΄ κατηγορίας της νέας περιόδου, ενώ οι ομάδες που υποβιβάζονται συμμετέχουν στην Α' κατηγορία των αγροτικών πρωταθλημάτων των τοπικών τους ομοσπονδιών και διαγράφονται από το μητρώο μελών της ΚΟΠ και εντάσσονται στο μητρώο μελών της ΣΤΟΚ.

## Ιστορικό
Η **Επίλεκτη κατηγορία ΣΤΟΚ** ξεκίνησε την περίοδο 2015-16 αντικαθιστώντας την Δ΄ Κατηγορία. Το πρωτάθλημα 2015-16 ήταν το πρώτο στην ιστορία του θεσμού. Στις πλείστες περιόδους το πρωτάθλημα διεξαγόταν σε δύο γύρους, όπου η κάθε ομάδα αντιμετώπιζε όλες τις υπόλοιπες ομάδες εντός και εκτός έδρας. Με την μορφή αυτή διεξάγεται και σήμερα. Εξαίρεση αποτέλεσε η περίοδο 2021-22 όπου στο πρωτάθλημα δημιουργήθηκαν δύο παράλληλοι όμιλοι.

Την περίοδο 2019-20 και την περίοδο 2020-21 το πρωτάθλημα διακόπηκε λόγω της πανδημίας του κορωνοιού.

Οι ομάδες του πρωταθλήματος ΣΤΟΚ μπορούν να συμμετέχουν (προαιρετικά) στο Κύπελλο Γ΄ κατηγορίας και Επίλεκτης κατηγορίας ΣΤΟΚ.

## Δομή
Το πρωτάθλημα Επίλεκτης κατηγορίας ΣΤΟΚ διεξάγεται ως ένα ενιαίο πρωτάθλημα (χωρίς ομίλους) όπου κάθε ομάδα αναμετριέται με όλες τις υπόλοιπες ομάδες δύο φορές, μία στην έδρα της και μία στην έδρα της αντίπαλης ομάδας. Εξαίρεση αποτέλεσε η περίοδος 2021-22 όταν το πρωτάθλημα διεξήχθη με τις ομάδες να χωρίζονται σε δύο ομίλους.

### Σύστημα βαθμολογίας
Το σύστημα βαθμολογίας του πρωταθλήματος ήταν πάντοτε το ίδιο: η νίκη βαθμολογείται με 3 βαθμούς, η ισοπαλία με 1 βαθμό και η ήττα με 0 βαθμούς.

## Τρέχον πρωτάθλημα ([[Επίλεκτη κατηγορία ΣΤΟΚ 2025-26|2025-26]])

### Δομή
Στο πρωτάθλημα Επίλεκτης κατηγορίας ΣΤΟΚ 2025-26 συμμετέχουν 16 ομάδες. Όλες οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς. Η πρωταθλήτρια ομάδα και οι ομάδες που θα τερματίσουν στις θέσεις 2 και 3 θα εξασφαλίσουν την άνοδο τους στο πρωτάθλημα Γ΄ κατηγορίας 2026–27. Οι τέσσερεις τελευταίες ομάδες θα υποβιβαστούν στα αγροτικά πρωταθλήματα. 

### Ομάδες
Οι ομάδες που συμμετέχουν στο πρωτάθλημα είναι:

## Οι πρωταθλήτριες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου.
Φραντσέσκο Μαρία Γκριμάλντι

Ο **Φραντσέσκο Μαρία Γκριμάλντι** (, 2 Απριλίου 1618 – 28 Δεκεμβρίου 1663) ήταν Ιταλός Ιησουίτης ιερέας, μαθηματικός και φυσικός. Γεννήθηκε στην Μπολόνια και δίδαξε στο κολέγιο των Ιησουιτών αυτής της πόλης. Γονείς του ήταν οι Paride Grimaldi και Anna Cattani.

## Επιστημονική συνεισφορά
Την περίοδο 1640–1650 εργάστηκε μαζί με τον Τζοβάνι Ριτσιόλι. Μελέτησε την ελεύθερη πτώση των αντικειμένων, επιβεβαιώνοντας ότι η απόσταση της πτώσης είναι ανάλογη με το τετράγωνο του χρόνου που χρειάστηκε για να ολοκληρωθεί το φαινόμενο. Μαζί με τον Ριτσιόλι υπολόγισε τη βαρυτική σταθερά κάνοντας καταγραφή των ταλαντώσεων ενός ακριβούς εκκρεμούς.

Επίσης κατασκεύασε και χρησιμοποίησε όργανα για την μέτρηση των σεληνιακών οροσειρών καθώς και του ύψους των συννέφων. Χάραξε ακριβή χάρτη της Σελήνης, τον οποίο δημοσίευσε ο Ριτσιόλι και σήμερα εκτίθεται στο Εθνικό Μουσείο Αέρος και Διαστήματος στην Ουάσιγκτον (National Air and Space Museum in Washington D.C.).

Ήταν ο πρώτος που έκανε ακριβείς παρατηρήσεις της περίθλασης του φωτός. Μεταγενέστεροι φυσικοί αξιοποίησαν τη δουλειά του για να αποδείξουν ότι το φως είναι κύμα και ο Νεύτωνας χρησιμοποίησε τα αποτελέσματα του Γκριμάλντι στη δική του, πληρέστερη, θεωρία του φωτός. Τέλος ο Ιταλός επιστήμονας ανακάλυψε τις αποκαλούμενες σήμερα ζώνες περίθλασης.

## Έργα
* *Physicomathesis de lumine, coloribus, et iride, aliisque annexis* (1665)

## Δείτε επίσης
* Ο σεληνιακός κρατήρας Γκριμάλντι ονομάστηκε προς τιμήν του.

## Παραπομπές


## Εξωτερικοί σύνδεσμοι

* Καθολική Εγκυκλοπαίδεια λήμμα για τον Φραντσέσκο Μαρία Γκριμάλντι. 
* ''Physico-mathesis de lumine''  (1665)

Κατηγορία:Ιταλοί μαθηματικοί
Κατηγορία:Ιταλοί φυσικοί
Κατηγορία:Ιταλοί αστρονόμοι
Κατηγορία:Σεληνογράφοι
Κατηγορία:Ιησουίτες
Κατηγορία:Αστρονόμοι του 17ου αιώνα
Κατηγορία:Φυσικοί του 17ου αιώνα
Κατηγορία:Μαθηματικοί του 17ου αιώνα
Αλέξανδρος Ρώμας

Ο **Αλέξανδρος Ρώμας** (1863 -  1914) ήταν Έλληνας πολιτικός.

## Βιογραφικά στοιχεία

Γεννήθηκε στη Ζάκυνθο και ήταν γιος του Σπυρίδωνα Ρώμα, πολιτικού και γόνου της αρχοντικής οικογένειας Ρώμα. Αδελφές του ήταν η Όρσολα Ρώμα, σύζυγος Κυριακούλη Μαυρομιχάλη και η Ελένη Ρώμα, σύζυγος Γεωργίου Μαυρομιχάλη. Σπούδασε νομικά στο Πανεπιστήμιο Αθηνών και πολιτικές επιστήμες στο Παρίσι. Εξελέγη βουλευτής Ζακύνθου για πρώτη φορά στις εκλογές του 1895 και επανεξελέγη σε αυτές του 1899, του 1902, του 1905, του 1906 (αντί του Διονυσίου Στεφάνου, του 1910 (Αυγούστου) και του 1912.

Χρημάτισε αντιπρόεδρος της Βουλής των Ελλήνων και πρόεδρος αυτής τρεις φορές (1897 - 1898, 1905, 1909 - 1910). Διετέλεσε υπουργός Εξωτερικών στην κυβέρνηση Κυριακούλη Μαυρομιχάλη καθώς και υπουργός Εκκλησιαστικών και Δημόσιας Εκπαίδευσης στην κυβέρνηση Δηλιγιάννη (1902). Ανέπτυξε έντονη πατριωτική δράση, συμμετέχοντας με δικό του σώμα στον ελληνοτουρκικό πόλεμο του 1897 και στους Βαλκανικούς Πολέμους, στους οποίους προήχθη σε αντισυνταγματάρχη.

Απεβίωσε στην Αθήνα το 1914. Ήταν νυμφευμένος με τη Σοφία Ζωγράφου, κόρη του Χρηστάκη Ζωγράφου,  και είχαν αποκτήσει τεσσερα παιδιά: την Ασπασία, σύζυγο του Ιωάννη Βούλτζου και μητέρα του Αλέξανδρου - Κωνσταντίνου Βούλτζου,  τον Διονύσιο Ρώμα, συγγραφέα και βουλευτή την Δομινίκη Ρώμα -Πλανητέρου και τον Σπύρο Ρώμα.

## Αναφορές


Κατηγορία:Βουλευτές Ζακύνθου
Κατηγορία:Αντιπρόεδροι της Βουλής των Ελλήνων
Κατηγορία:Έλληνες υπουργοί Εξωτερικών
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Οικογένεια Ζωγράφου
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Λουδοβίκος Ρώμας

Ο **Λουδοβίκος Ρώμας** (1863 -  1914) ήταν Έλληνας πολιτικός.

## Βιογραφικά στοιχεία

Γεννήθηκε στη Ζάκυνθο και ήταν γιος του Γεωργίου Δημητρίου Ρώμα, γιου του Διονύσιου Ρώμα και γόνου της αρχοντικής οικογένειας Ρώμα. Αδερφός του ήταν ο Γεώργιος Δημήτριος Ρώμας. Εξελέγη βουλευτής Ζακύνθου στις εκλογές του 1890.

## Αναφορές


Κατηγορία:Βουλευτές Ζακύνθου
Βίλχελμ Γκότχελφ Λόρμαν

Ο **Βίλχελμ Γκότχελφ Λόρμαν** (, 31 Ιανουαρίου 1796 - 20 Φεβρουαρίου 1840) ήταν Σάξονας χαρτογράφος, αστρονόμος, μετεωρολόγος και πατρόνας των επιστημών.

## Βίος
Γεννήθηκε στη Δρέσδη. Το 1810 φοίτησε στο *Pfeilschmidtschen Garnisonsschule* και στη συνέχεια σπούδασε αρχιτεκτονική. Η μητέρα του απεβίωσε το 1812 και ο πατέρας του το 1817. Έχασε την πρώτη του σύζυγο, Christiane Amalie, το 1827. Είχαν παντρευτεί το 1819 και είχαν έξι παιδιά. Ο Λόρμαν νυμφεύτηκε για δεύτερη φορά το 1828 την Henriette.

## Επιστημονικό έργο
Το 1821 έκανε ακριβείς παρατηρήσεις της Σελήνης, χάρη στις οποίες δημιούργησε χάρτη του φυσικού μας δορυφόρου (*Mondkärtchen*, σεληνιακός χάρτης). Το 1824 ακολούθησε η "Τοπογραφία της ορατής πλευράς της Σελήνης" (*Topographie der sichtbaren Mondoberfläche*) που σήμερα φυλάσσεται στη βιβλιοθήκη του Πολυτεχνείου της Δρέσδης (*Technische Universität Dresden*). Ολοκλήρωσε τους χάρτες του το 1836, όμως δημοσιεύτηκαν μετά τον θάνατό του. Το 1878 ο Γιόχαν Σμιντ (Johann Friedrich Julius Schmidt) επεξεργάστηκε και εξέδωσε τα 25 τμήματα του χάρτη του Λόρμαν ως *Mondkarte in 25 Sektionen* (σεληνιακός χάρτης σε 25 μέρη). Το έργο αυτό επανεκδόθηκε το 1963.

Ο Λόρμαν είναι επίσης υπεύθυνος για την ίδρυση του Πολυτεχνείου της Δρέσδης (1828), του οποίου μάλιστα διατέλεσε και first director of that institution.

## Δείτε επίσης
* Ο αστεροειδής 4680 Λόρμαν καθώς και ο σεληνιακός κρατήρας ονομάστηκαν προς τιμήν του.

## Βιβλιογραφία

* Lohrmann, WG, "Topographie der Sichtbaren Mondoberflache", Dresden-Leipzig, 1824.
* Lohrmann, Wilhelm Gotthelf; Schmidt, Johann Friedrich Julius; Ahnert, Paul, "Mondkarte in 25 Sektionen", Leipzig, J. A. Barth, 1963.
* Birmingham, J., "Review (Lohrmann's Lunar Map)", *Astronomical Register*, vol. 16, 1878.

Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Τηλέμαχος Πλεύρης

Ο **Τηλέμαχος Πλεύρης** (Άγιος Γεώργιος Λασιθίου, 1917 – Αθήνα, 22 Ιανουαρίου 1982) του Γεωργίου και της Αριστέας, ήταν Έλληνας στρατιωτικός και πολιτικός, ο οποίος χρημάτισε βουλευτής Ηρακλείου από το 1963 ως το 1967 και από το 1974 ως το 1977.

## Βιογραφία
### Εκπαίδευση και δικηγορία
Γεννήθηκε στο χωριό Άγιος Γεώργιος του Λασιθίου (γιος του Γεωργίου Πλεύρη και της δασκάλας Αριστέας Τζερμιά), όπου τελείωσε την πρωτοβάθμια εκπαίδευση. Φοίτησε στη συνέχεια στο Γυμνάσιο Καστελλίου Πεδιάδος. Εισήλθε στη Νομική Σχολή της Θεσσαλονίκης τη δεκαετία του ΄30 και απέκτησε πτυχίο Οικονομικών και Νομικών Επιστημών. Όταν ήταν φοιτητής υπήρξε πρόεδρος της Φιλελεύθερης φοιτητικής νεολαίας.
Τιμήθηκε με το Χρυσό Αριστείο Ανδρείας για τη δράση του κατά τον Πόλεμο (υπηρέτησε τη θητεία του ως έδεφρος ανθυπολοχαγός).
Σταδιοδρόμησε ως δικηγόρος από το 1947 στην Αθήνα και έπειτα στο Ηράκλειο.
### Βουλευτής
Εντάχθηκε στην Ένωση Κέντρου, με την οποία εξελέγη βουλευτής το 1964. Όταν κηρύχθηκε η χούντα, το 1967, συνελήφθη και παραπέμφθηκε σε έκτακτο στρατοδικείο, εξαιτίας της αντιδικτατορικής του δράσης.  Εκτοπίστηκε και καταδικάστηκε σε φυλάκιση 1 έτους.
Μετά τη Μεταπολίτευση εξελέγη ξανά βουλευτής Ηρακλείου, με την Ένωση Κέντρου-Νέες Δυνάμεις, που μετονομάστηκε σε ΕΔΗΚ το 1976. 
### Τελευταία χρόνια
Έπειτα από το 1977, η κλονισμένη υγεία του δεν του επέτρεψε να συνεχίσει την ενασχόληση με τα κοινά. Πέθανε σε ηλικία 65 ετών στην Αθήνα το 1982 και η ταφή του έγινε στις 23 Ιανουαρίου από τον ιερό ναό του Αγίου Μηνά στο Ηράκλειο.

## Παραπομπές


Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Ηρακλείου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Θεόδωρος Πετροκόκκινος

Ο **Θεόδωρος Πετροκόκκινος** (1863 - 1923) ήταν Έλληνας πολιτικός και τραπεζίτης.

## Βιογραφικά στοιχεία

Γεννήθηκε στη Χίο και ήταν γιος του Ιωάννη Πετροκόκκινου, δημογέροντα της Χίου. Διέμενε στην Αθήνα. Εξελέγη βουλευτής Χίου στις εκλογές του 1915. 

Απεβίωσε στις 17 Μαρτίου 1923 στην Αθήνα. Ήταν παντρεμένος με την Ιφιγένεια Ελπιδοφόρου Λαδοπούλου, αδερφή των Εμμανουήλ και Αθανασίου Λαδόπουλου. 

## Αναφορές


Κατηγορία:Βουλευτές Χίου
Κατηγορία:Οικογένεια Πετροκόκκινου
Pegasus 3

Ο **Pegasus 3** ή **III** ή **Pegasus C** ήταν αμερικανικός δορυφόρος που εκτοξεύτηκε το 1965 για να μελετηθούν οι προσκρούσεις των μικρομετεωριτών σε χαμηλή περιγήινη τροχιά. Ήταν ο τρίτος και τελευταίος δορυφόρος αυτού του τύπου που κατασκεύασε η Fairchild Hiller. Η εκτόξευση και η λειτουργία του έγινε από τη NASA.

## Περιγραφή
Ο Pegasus 3 μετέφερε 1.450&nbsp;kg οργάνων και στάλθηκε στο διάστημα προσκολλημένος σε ανώτερο στάδιο πυραύλου S-IV με το οποίο τέθηκε σε τροχιά. Η ολική μάζα του ήταν 10.323&nbsp;kg. Διέθετε δύο πάνελ ανίχνευσης των μικρομετεωριτών καθώς και ραδιοπομπό για την μετάδοση των δεδομένων πίσω στη Γη. Τα πάνελ ήταν μήκους 29&nbsp;m και διέθεταν 116 ανιχνευτές.

## Αποστολή
Εκτοξεύτηκε με πύραυλο Saturn I από το Ακρωτήριο Κανάβεραλ στις 30 Ιουλίου 1965 (13:00:00&nbsp;UTC). Αφού τέθηκε με επιτυχία σε τροχιά έλαβε τον κωδικό 1965-060A από το COSPAR καθώς και τον αριθμό 01467 στον Κατάλογο Δορυφόρων της NORAD. Ο Pegasus 3 ήταν δευτερεύον φορτίο. Ο Saturn I μετέφερε επίσης το Apollo 105, ένα μη επανδρωμένο διαστημόπλοιο του Προγράμματος Απόλλων.

Ο δορυφόρος λειτούργησε όπως προβλέπονταν και μετέδωσε κανονικά δεδομένα στην Γη. Παρέμεινε λειτουργικός μέχρι τις 29 Αυγούστου 1968. Η τροχιά του εκφυλίστηκε και καταστράφηκε στην ατμόσφαιρα στις 4 Αυγούστου 1969.

## Δείτε επίσης
* Διαστημικές αποστολές το 1965

## Παραπομπές


Κατηγορία:Δορυφόροι Pegasus
Κατηγορία:Διαστημικές αποστολές το 1965
RPG

Ο όρος **RPG** μπορεί να αναφέρεται στα παρακάτω:

; Οπλισμός
* RPG - Διαδεδομένος όρος της αγγλικής γλώσσας που σημαίνει αντιαρματικό ρουκετοβόλο (*Rocket-propelled grenade*, κατά λέξη αυτοπροωθούμενη βομβίδα). 
* Αντιαρματικά ρουκετοβόλα σοβιετικής/ρωσικής προέλευσης:
** RPG-2
** RPG-6
** RPG-7
** RPG-16
** RPG-18
** RPG-22
** RPG-26
** RPG-27
** RPG-28
** RPG-29
** RPG-30
** RPG-32
** RPG-40
** RPG-43

; Media και ψυχαγωγία
* Role-playing game - διαδεδομένος όρος της αγγλικής γλώσσας που σημαίνει παιχνίδι ρόλων. Αντίστοιχα παιχνίδια για ηλεκτρονικούς υπολογιστές φέρουν συχνά αυτό τον όρο. 
* ''RPG'' (ταινία) - ταινία επιστημονικής φαντασίας (2013).

; Επιχειρήσεις/οργανισμοί
* RPG Group - ινδικός όμιλος επιχειρήσεων.
* RPG Life Sciences - ινδική φαρμακευτική εταιρεία.

; Πληροφορική
* IBM RPG - γλώσσα προγραμματισμού που ανέπτυξε η IBM.
Αντώνιος Μαυρογορδάτος

Ο **Αντώνιος Μαυρογορδάτος** (1842 - 1926) ήταν Έλληνας πολιτικός.

## Βιογραφικά στοιχεία

Γεννήθηκε στο Τσεσμέ και ήταν γιος του Ευστράτιου Μαυρογορδάτου, μέλους παλαιάς χιώτικης οικογένειας. Εξελέγη για πρώτη φορά βουλευτής Σύρου στις εκλογές του 1885 και επανεξελέγη στις εκλογές του 1890 (περιφέρεια Κυκλάδων), του 1902, του 1905 και του 1915 (περιφέρεια Κυκλάδων). 

Απεβίωσε στη Σύρο στις 24 Απριλίου 1926. Ήταν παντρεμένος τρείς φορές, μεταξύ των οποίων και με την Ευγενία Γιαννοπούλου, αδερφή του Περικλή Γιαννόπουλου, και είχε μια κόρη. 

## Αναφορές


Κατηγορία:Βουλευτές Σύρου
Κατηγορία:Βουλευτές Κυκλάδων
Σύμη (αποσαφήνιση)

Η ονομασία **Σύμη** μπορεί να αναφέρεται στα παρακάτω:

; Γεωγραφία
* Σύμη - νησί των Δωδεκανήσων.
* Σύμη (πόλη) - πρωτεύουσα και μεγαλύτερη πόλη του παραπάνω νησιού.
* Δήμος Σύμης - δήμος του προαναφερθέντος νησιού.
* Κάτω Σύμη Ηρακλείου - χωριό και έδρα ομώνυμης κοινότητος του δήμου Βιάννου, στο Νομό Ηρακλείου Κρήτης.
* Άνω Σύμη Λασιθίου - οικισμός της Κοινότητος Μουρνιών του δήμου Ιεράπετρας στο Νομό Λασιθίου Κρήτης.

; Ιστορία 
* Ναυμαχία της Σύμης - ναυμαχία ανάμεσα στους Αθηναίους και τους Σπαρτιάτες στα πλαίσια του Πελοποννησιακού Πολέμου (411 π.Χ.)

; Μυθολογία
* Σύμη (μυθολογία) - πρόσωπο της ελληνικής μυθολογίας.

; Πλοία
* Σύμη (ναρκαλιευτικό) - πλοίο του Ελληνικού Πολεμικού Ναυτικού